
Sukladno članku 42. Zakona o upravljanju i održavanju zgrada (NN br. 152/24, dalje: Zakon) Labin 2000 d.o.o., OIB: 93779491456, Rudarska 1, Labin, u ime i za račun suvlasnika zgrada na upravljanju društva, a koje se nalaze na području Općine Raša, raspisuje:

JAVNI POZIV ZA DOSTAVU PONUDA FIZIČKIH OSOBA ZA OBAVLJANJE POSLOVA PRINUDNOG PREDSTAVNIKA SUVLASNIKA

Poziv se raspisuje za stambene zgrade na području Općine Raša koje nemaju izabranog predstavnika suvlasnika, a nakon što su suvlasnici prethodno od strane upravitelja upoznati sa obvezama u skladu s člankom 42. st. 8. Zakona, prema kojem je upravitelj obvezan imenovati prinudnog predstavnika do obavijesti suvlasnika o izboru predstavnika.
Prinudni predstavnik suvlasnika ima sva prava i obveze predstavnika suvlasnika kojeg su izabrali suvlasnici sukladno Zakonu o upravljanju i održavanju zgrada te ostalim pozitivnim propisima i međuvlasničkom ugovoru zgrade.
 
Ponuditelji (fizičke osobe) trebaju zadovoljiti sljedeće uvjete:
- poslovno sposobna fizička osoba
- prebivalište na području Općine Raša 
- visoka stručna sprema (iz područja društvenih ili tehničkih znanosti)
- da se protiv osobe ne vodi kazneni postupak
 
Ponuditelji uz prijavu na poziv i životopis trebaju dostaviti i sljedeću dokumentaciju:
1. Dokaz o stručnoj spremi 
2. Dokaz o prebivalištu na području Općine Raša
3. Uvjerenje da se protiv kandidata ne vodi kazneni postupak
4. Ponuda: cijena za obavljanje poslova prinudnog predstavnika suvlasnika mora biti iskazana u eurima po m² korisne površine nekretnine mjesečno ( EUR/m² mjesečno). Za obavljanje poslova prinudnog predstavnika suvlasnika ponuditelj se obvezuje preuzeti minimalno 1000 ²m ukupne korisne površine nekretnina uz kumulativni uvjet da navedena kvadratura obuhvaća minimalno 5 zgrada. 
Ponude s traženom dokumentacijom potrebno je dostaviti na adresu Upravitelja zgrada: Labin 2000 d.o.o., Rudarska 1, 52 220 Labin sa naznakom: „ NE OTVARAJ – PRIJAVA NA JAVNI POZIV ZA PRINUDNOG PREDSTAVNIKA SUVLASNIKA NA PODRUČJU OPĆINE RAŠA.“
Za dodatne informacije Labin 2000 d.o.o. Vam stoji na raspolaganju na broj telefona +385 (0)52 852 452 ili putem e- maila:  info@labin2000.hr 
    
                                                                                                                            U Labinu, 4.11.2026.

